31994D0678
L 269/40
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 14 октомври 1994 година
за изменение на Решение 92/452/ЕИО относно съставяне на списъци на екипите за събиране на ембриони, одобрени в трети страни за износа на ембриони от едър рогат добитък за Общността
(текст от значение за ЕИП)
(94/678/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/556/ЕИО на Съвета от 25 септември 1989 г. относно ветеринарно-санитарните условия, регулиращи търговията вътре в рамките на Общността и вноса от трети страни на ембриони от домашни животни от рода на едрия рогат добитък (1), последно изменена с Решение 94/113/ЕО на Комисията (2), и по-специално член 8 от нея,
като има предвид, че Решение 92/452/ЕИО на Комисията (3), последно изменено с Решение 94/608/ЕО (4), установява списък на екипите за събиране на ембриони, одобрени в трети страни за износ в Общността на ембриони от домашни животни от рода на едрия рогат добитък;
като има предвид, че съгласно Директива 93/52/ЕИО на Съвета (5) трети страни могат да разрешат на екипите за производство на ембриони да осигуряват ембриони, оплодени или отгледани ин витро, за износ в Европейската общност;
като има предвид, че компетентните органи на Съединените американски щати са представили списък на екипите за производство на ембриони и изменения към техния списък на екипите за събиране на ембриони, а Чешката република и Израел са представили списъци на екипите за събиране на ембриони, одобрени на техните територии;
като има предвид, че съгласно разпоредбите на Споразумението за Европейското икономическо пространство не е необходимо да се поддържа списък на екипите за събиране на ембриони за внос на ембриони от говеда от Австрия;
като има предвид, че е необходимо да се измени Решение 92/452/ЕИО, за да бъдат одобрени официално екипите за производство на ембриони в Съединените американски щати и екипите за събиране на ембриони в Чешката република и Израел;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Решение 92/452/ЕИО се изменя, както следва:
1.
В заглавието след „екипи за събиране на ембриони“ се добавя „и екипи за производство на ембриони“;
2.
Приложението се заменя с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 14 октомври 1994 година.